Materiál predkladaný na 4/11 zasadnutie

Dozornej rady Sociálnej poisťovne

konané dňa 9. augusta 2011

**2**

**návrh**

**rozpočtu sociálnej poisťovne na rok 2012  
a rozpočtový výhľad na roky 2013 a 2014**

**Dôvod predloženia: Materiál obsahuje:**

realizácia vecného a časového plánu 1. Návrh uznesenia Dozornej rady

konania zasadnutí Dozornej rady Sociálnej poisťovne

Sociálnej poisťovne v roku 2011

2. Predkladaciu správu

1. Návrh rozpočtu Sociálnej poisťovne  
   na rok 2012 a rozpočtový výhľad  
   na roky 2013 a 2014 v znení v akom sa navrhuje predložiť vláde Slovenskej republiky na schválenie

**Materiál predkladá:**

Ing. Ľuboš Lopatka, PhD.

generálny riaditeľ Sociálnej poisťovne

#### **Návrh uznesenia Dozornej rady Sociálnej poisťovne**

**Dozorná rada Sociálnej poisťovne**

.

1. **berie na vedomie**

návrh rozpočtu Sociálnej poisťovne na rok 2012 a rozpočtový výhľad na roky 2013 a 2014,

1. **ukladá**

predložiť vláde Slovenskej republiky na schválenie návrh rozpočtu Sociálnej poisťovne na rok 2011 a rozpočtový výhľad na roky 2012 a 2013 so stanoviskom Dozornej rady Sociálnej poisťovne podľa § 122 ods. 4 písm. c) bod 2. zákona č. 461/2003 Z. z. o sociálnom poistení v znení neskorších predpisov, t. j. do 15. augusta 2011.

Z: generálny riaditeľ Sociálnej poisťovne

T: v texte

**Predkladacia správa**

Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014 sa predkladá na 4/11 zasadnutie Dozornej rady Sociálnej poisťovne, konané dňa 9. augusta 2011.

Materiál je spracovaný v znení, v akom sa navrhuje predložiť v určenom termíne do 15. augusta 2011 vláde Slovenskej republiky na schválenie. Tomu zodpovedá aj formálna úprava materiálu.

|  |  |  |  |  |  |
| --- | --- | --- | --- | --- | --- |
| **Sociálna poisťovňa** |  | | |  | |
| Číslo: 13141-2/2011-BA | |  | | |
|  | |  | | |
| Materiál na rokovanie vlády Slovenskej republiky | |  | | |
|  | |  | | |
|  | | | | |
|  | | | | |
| **Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014** | | | | |
|  | | | | |
|  | | | | |
| Podnet: | | | Obsah materiálu: | |
|  | | |  | |
| na základe § 122 ods. 4 písm. c) bod 2. zákona NR SR č. 461/2003 Z. z. o sociálnom poistení v znení neskorších predpisov | | | 1. vlastný materiál  2. návrh uznesenia vlády SR  3. predkladacia správa  4. doložka vplyvov 5. vyhodnotenie MPK  6. návrh komuniké  7. návrh uznesenia NR SR  8. príloha  9. príloha | |
|  | | |  | |
| **Predkladá:** | | |  | |
|  | | |  | |
| Ing. Ľuboš Lopatka, PhD. generálny riaditeľ Sociálnej poisťovne | | |  | |

**Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014**

1. **Očakávané výsledky hospodárenia Sociálnej poisťovne v roku 2011**

Východiskom pre zostavenie očakávanej skutočnosti v roku 2011 boli výsledky hospodárenia za obdobie mesiacov január až jún 2011 a predpokladané príjmy a výdavky do konca tohto roka na základe prepočtov zohľadňujúcich makroekonomické ukazovatele vydané Inštitútom finančnej politiky Ministerstva financií Slovenskej republiky (IFP MF SR) dňa 16. júna 2011.

**Príjmy**

Východiskom pre zostavenie príjmov bol skutočný vývoj príjmov z poistného a príspevkov na starobné dôchodkové sporenie (SDS) od zamestnancov, zamestnávateľov, samostatne zárobkovo činných osôb (SZČO) a dobrovoľne poistených osôb (DPO) spolu, ako aj vývoj dlžného poistného v roku 2010 a v prvých šiestich mesiacoch roka 2011 a vplyv makroekonomických ukazovateľov.

Príjmy Sociálnej poisťovne sa **v roku 2011 očakávajú** takéto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy s vplyvom II. piliera | Schválený rozpočet rok 2011 | Upravený rozpočet rok 2011 | Očakávaná skutočnosť v roku 2011 | Rozdiel (3-2) |
|
| a | 1 | 2 | 3 | 4 |
| Príjmy celkom | 6 350 829 | 6 340 851 | 6 267 305 | -73 546 |
| v tom: |  |  |  |  |
| príjmy z bežného poistného od ekonomicky aktívneho obyvateľstva (EAO) | 4 367 869 | 4 357 893 | 4 269 850 | -88 043 |
| príjmy z dlžného poistného | 167 549 | 167 549 | 271 620 | 104 071 |
| príjmy zo sankcií | 2 490 | 2 490 | 2 490 | 0 |
| príjmy z poistného od štátu | 167 984 | 167 984 | 170 086 | 2 102 |
| príjmy od Sociálnej poisťovne | 1 888 | 1 888 | 1 833 | -55 |
| ostatné príjmy | 1 619 457 | 1 619 455 | 1 521 426 | -98 029 |
| z toho príjmy zo štátneho rozpočtu SR (ŠR SR) | 1 608 733 | 1 608 733 | 1 510 704 | -98 029 |
| príspevky na SDS zaplatené zamestnávateľom po uplynutí 60 dní | 19 492 | 19 492 | 25 725 | 6 233 |
| príjmy správneho fondu z príspevkov na SDS | 4 100 | 4 100 | 4 275 | 175 |

V roku 2011 sa očakávajú **nižšie príjmy celkom** oproti upravenému rozpočtu na rok 2011 **o 73 546 tis. Eur**. Nižšie sa očakávajú príjmy z bežného poistného od EAO o 88 043 tis. Eur. Na uvedené má vplyv najmä skutočnosť, že sa v roku 2011 očakáva dôchodcovským správcovským spoločnostiam (DSS) postúpiť príspevky na SDS za EAO v sume 761 119 tis. Eur, čo je o 22 391 tis. Eur viac, ako bolo zapracované v rozpočte. Príjmy z dlžného poistného sa predpokladajú vo výške 271 620 tis. Eur, čo predstavuje prekročenie v absolútnej sume 104 071 tis. Eur. Zároveň sa predpokladá nižší transfer zo ŠR SR o 98 029 tis. Eur.

V očakávanej skutočnosti ostatných príjmov je zapracovaný transfer finančných prostriedkov zo ŠR SR v sume 1 510 704 tis. Eur, v tom v základnom fonde starobného poistenia (ZFSP) v sume 1 466 916 tis. Eur na krytie deficitu vzniknutého dôsledkom zavedenia II. piliera a ako finančná výpomoc z dôvodu platobnej neschopnosti ZFSP, v zmysle § 157 ods. 4 zákona č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (ďalej len „zákon o sociálnom poistení“) a v rezervnom fonde solidarity (RFS) v sume 43 788 tis. Eur v zmysle § 293bg ods. 3 zákona o sociálnom poistení, ktorým bola znížená sadzba poistného do RFS v období od 1. apríla 2009 do 31. decembra 2010 pre povinne dôchodkovo poistenú SZČO.

**Výdavky**

**Výdavky (náklady)** Sociálnej poisťovne sa **v roku 2011** očakávajú takéto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Ukazovateľ | Schválený rozpočet | Upravený rozpočet | Očakávaná skutočnosť v roku 2011 | Rozdiel  (3-2) |
| a | 1 | 2 | 3 | 4 |
| Použitie prostriedkov celkom | 6 254 902 | 6 270 715 | 6 176 592 | -94 123 |
| v tom: |  |  |  |  |
| základný fond nemocenského poistenia (ZFNP) | 332 219 | 348 521 | 412 085 | 63 564 |
| ZFSP | 4 659 053 | 4 659 053 | 4 559 787 | -99 266 |
| základný fond invalidného poistenia (ZFIP) | 833 612 | 833 612 | 842 706 | 9 094 |
| základný fond úrazového poistenia (ZFÚP), v tom: | 44 024 | 44 024 | 44 655 | 631 |
| - výdavky na úrazové dávky | 41 933 | 41 933 | 42 564 | 631 |
| - úhrada poistného na starobné poistenie a príspevkov na SDS za poberateľov úrazovej renty | 2 091 | 2 091 | 2 091 | 0 |
| základný fond garančného poistenia (ZFGP), v tom: | 50 082 | 50 082 | 38 922 | -11 160 |
| - výdavky na dávku garančného poistenia | 10 513 | 10 513 | 4 942 | -5 571 |
| - úhrada príspevkov na SDS nezaplatených zamestnávateľom do základného fondu príspevkov na starobné dôchodkové sporenie | 39 569 | 39 569 | 33 980 | -5 589 |
| základný fond poistenia v nezamestnanosti (ZFPvN) | 200 442 | 199 953 | 162 864 | -37 089 |
| správny fond | 135 470 | 135 470 | 115 573 | -19 897 |

V roku 2011 sa očakávajú **celkovo** **nižšie** výdavky (náklady) Sociálnej poisťovne o **94 123 tis. Eur**, oproti upravenému rozpočtu, v tom:

* **v ZFNP vyššie o 63 564 tis. Eur**. Pri prepočte bol zohľadnený očakávaný vývoj ukazovateľov ovplyvňujúcich výšku výdavkov na nemocenské dávky:

|  |  |  |
| --- | --- | --- |
| Dávka | Priemerná mesačná výška dávky v Eur | Priemerný mesačný počet poberateľov dávky |
| Nemocenské | 206 | 121 200 |
| Ošetrovné | 73 | 13 600 |
| Vyrovnávacia dávka | 61 | 85 |
| Materské | 379 | 22 200 |

* **v ZFSP nižšie o 99 266 tis. Eur**, najmä z dôvodu nižšieho počtu priznaných predčasných starobných dôchodkov na základe zmeny podmienok nároku na výplatu predčasného starobného dôchodku (zárobok alebo dôchodok),
* **v ZFIP vyššie o 9 094 tis. Eur**,
* **v ZFÚP vyššie o 631 tis. Eur**,
* **v ZFGP nižšie o 11 160 tis. Eur**, z dôvodu nižšej úhrady príspevkov na SDS (nezaplatených zamestnávateľom) zo základného fondu garančného poistenia a nižších výdavkov na dávku garančného poistenia,
* **v ZFPvN nižšie o 37 089 tis. Eur**. Suma výdavkov v roku 2011 bola vykvantifikovaná na základe očakávaného vývoja priemernej mesačnej výšky dávky do konca roka (312 Eur) a priemerného mesačného počtu poberateľov (43 500).
* **v správnom fonde nižšie o 19 897 tis. Eur**, z dôvodu zefektívnenia činností a procesov vo všetkých oblastiach výkonu Sociálnej poisťovne.

Z hľadiska **celkového hospodárenia Sociálnej poisťovne** je možné očakávať k 31. 12. 2011 v jednotlivých fondoch takéto výsledky:

|  |  |  |  |  |  |  |
| --- | --- | --- | --- | --- | --- | --- |
|  |  | |  | |  | v tis. Eur |
| Fond | Bilančný rozdiel k 31.12.2011 | | | | | Rozdiel (3-2) |
| Schválený rozpočet | Upravený rozpočet | | Očakávaná skutočnosť | |
| a | 1 | 2 | | 3 | | 4 |
| ZFNP | 30 000 | 30 000 | | 74 835 | | 44 835 |
| ZFSP | 253 731 | 233 420 | | 273 260 | | 39 840 |
| ZFIP | 156 978 | 156 415 | | 109 668 | | -46 747 |
| ZFÚP | 4 000 | 4 000 | | 4 000 | | 0 |
| ZFGP | 12 338 | 12 366 | | 5 000 | | -7 366 |
| ZFPvN | 17 000 | 17 000 | | 15 000 | | -2 000 |
| Rezervný fond solidarity | 0 | 0 | | 0 | | 0 |
| Správny fond | 6 573 | 1 628 | | 44 617 | | 42 989 |
| Spolu | 480 620 | 454 829 | | 526 380 | | 71 551 |

**Hospodárenie Sociálnej poisťovne v roku 2011 by malo skončiť lepším výsledkom o 71 551 tis. Eur**, ako sa predpokladalo v upravenom rozpočte.

x x x

Sociálna poisťovňa predpokladá, že v roku 2011 postúpi príspevky na SDS do DSS v sume 859 518 tis. Eur (vrátane penále).

1. **Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014**

Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014 (ďalej len „návrh rozpočtu“) je zostavený v podmienkach zákona o sociálnom poistení a návrhu zákona o úprave príjmu zo závislej činnosti a o zmene a doplnení niektorých zákonov s účinnosťou od 1. januára 2012 (ďalej len „novela zákona o sociálnom poistení)“.

Zohľadňuje skutočné výsledky hospodárenia Sociálnej poisťovne v roku 2010 a v mesiacoch január až jún 2011 a predpoklad ich vývoja do konca roka 2011, vplyv makroekonomických ukazovateľov zverejnených IFP MF SR dňa 16. júna 2011, MF SR navrhovanú výšku príjmov a výdavkov a zmeny navrhnuté v novele zákona o sociálnom poistení, najmä:

* **Rozšírenie osobného rozsahu povinne sociálne poistených osôb o**

1. fyzické osoby v právnom vzťahu na základe dohôd o  prácach vykonávaných mimo pracovného pomeru, t. j. o tzv. dohodárov(tieto osoby budú podliehať len povinnému dôchodkovému poisteniu na účely starobného poistenia so sadzbou 10 %).
2. fyzické osoby, ktoré budú mať právo na príjem, ktorým je podiel na zisku vyplatený obchodnou spoločnosťou alebo družstvom (tieto osoby budú podliehať povinnému dôchodkovému poisteniu so sadzbou 13 %).

* **Zmena sadzby poistného na sociálne poistenie pre zamestnancov na 19 % z dôvodu úpravy príjmu na tzv. superhrubú úroveň a z dôvodu zavedenia nových parametrov daňovo-odvodového systému**.
* **Nové podmienky sociálneho poistenia pre SZČO**

1. zmena sadzby poistného na sociálne poistenie na úroveň 13 %, ktorá bude pokrývať povinné dôchodkové poistenie,
2. navrhuje sa platenie poistného na sociálne poistenie odo dňa registrácie na daňové účely spätne, ak príjem SZČO na základe daňového priznania podaného za kalendárny rok, v ktorom sa zaregistrovala, presiahne zákonom ustanovenú hranicu (21,49-násobok sumy životného minima pre jednu plnoletú fyzickú osobu). Poistenie následne trvá až do zrušenia registrácie alebo do 30. júna kalendárneho roka nasledujúceho po kalendárnom roku, za ktorý zákonom ustanovený príjem SZČO nepresiahla,
3. nová právna úprava vymeriavacieho základu pre SZČO – navrhuje sa neuplatňovanie konštanty 2, t. z., že vymeriavacím základom SZČO bude jej základ dane neznížený o poistné na verejné zdravotné poistenie a poistné na sociálne poistenie ,
4. novo sa ustanovuje minimálny vymeriavací základ zo súčasných 44,2 % priemernej mesačnej mzdy spred dvoch rokov na 3,3-násobok sumy životného minima pre jednu plnoletú fyzickú osobu.

* **Úprava dobrovoľného poistenia na účely sociálneho poistenia**

1. dobrovoľné sociálne poistenie v plnom rozsahu so sadzbou 19 % bude môcť využiť fyzická osoba, ktorá nie je povinne sociálne poistená a splní zákonom ustanovené podmienky,
2. umožní sa len súbeh povinného dôchodkového poistenia na účely starobného poistenia s dobrovoľným dôchodkovým poistením na účely starobného poistenia (so sadzbou 10 % - napr. pre zamestnanca a SZČO, ktorí budú mať záujem si dobrovoľne priplácať na starobné poistenie),
3. dobrovoľné nemocenské poistenie a dobrovoľné poistenie v nezamestnanosti bude môcť využiť len poistenec, ktorý je povinne dôchodkovo poistený (so sadzbou   
   6 % - určené pre SZČO, ktorým podľa navrhovaného stavu nevzniká povinné nemocenské poistenie),
4. dobrovoľné nemocenské poistenie, dobrovoľné poistenie v nezamestnanosti a dobrovoľné dôchodkové poistenie na účely invalidného poistenia bude môcť využiť len poistenec, ktorý je povinne dôchodkovo poistený na účely starobného poistenia (so sadzbou 9 % - určené najmä pre dohodárov, ktorým navrhovaná sadzba na povinné sociálne poistenie pokrýva iba dôchodkové poistenie na účely starobného poistenia).

* **Zavedenie maximálneho poistného na sociálne poistenie -** cieľom je zavedenie jednotnej sumy maximálneho ročného poistného na úrovni 47,1716-násobku sumy životného minima pre jednu plnoletú fyzickú osobu. Z uvedeného vyplýva, že dochádza k zjednoteniu výšky maximálnych vymeriavacích základov na sociálne poistenie s výnimkou úrazového poistenia, na ktoré sa bude naďalej vzťahovať neobmedzený vymeriavací základ.
* **Prispôsobenie sadzby poistného na sociálne poistenie platenej štátom a Sociálnou poisťovňou za zákonom ustanovený okruh osôb** – percentuálna sadzba poistného platená štátom sa navrhuje zmeniť zo súčasných 26 % na 19 % a v prípade Sociálnej poisťovne zo súčasných 18 % na 19 %. Okruh poistencov štátu a Sociálnej poisťovne ostáva nezmenený rovnako ako vymeriavací základ na účely platby štátu a Sociálnej poisťovne.
* **Úprava materského –** navrhuje sa zvýšenie výšky materského o 5 % na 65 % denného vymeriavacieho základu a zároveň sa navrhuje predĺženie podporného obdobia o 6 týždňov.
* **Prechod na valorizačný mechanizmus prostredníctvom dôchodcovskej inflácie s účinnosťou od 1. januára 2013** – zvyšovanie dôchodkových dávok a vybraných nesystémových dávok sa navrhuje odvíjať od percenta medziročného rastu spotrebiteľských cien za domácnosti dôchodcov a úrazových dávok od percenta medziročného rastu spotrebiteľských cien.
* **Zmeny v opätovnom priznávaní vdovských dôchodkov a vdoveckých dôchodkov** – navrhuje sa ustanovenie 2-ročného obdobia po zániku nároku na pozostalostný dôchodok, do ktorého môže fyzická osoba splniť jednu z podmienok nároku definovaných v zákone o sociálnom poistení. Ak v tomto období nenastane zmena, nárok na pozostalostný dôchodok definitívne zaniká. Zároveň sa navrhuje v prvom priebežne financovanom dôchodkovom systéme návrat k právnemu stavu účinnému k 1. januáru 2004.
* **Rozšírenie použitia osobného mzdového bodu (OMB) v hodnote 0,67 na vybraných poistencov vo veku do 20 rokov** – navrhuje sa OMB v hodnote 0,67 pre fyzické osoby do 20 rokov, ktoré získali obdobie dôchodkového poistenia len formou dobrovoľného dôchodkového poistenia alebo dodatočným doplatením.
* **Poskytovanie garančnej dávky ako štátnej sociálnej dávky a úhrada neodvedených príspevkov zamestnávateľom na SDS zo ŠR SR.** Garančná dávka sa bude poskytovať naďalej v súčasnej podobe, pričom výdavky na predmetnú dávku budú uhrádzané zo štátneho rozpočtu prostredníctvom transferu kapitoly Ministerstva práce, sociálnych vecí a rodiny Slovenskej republiky Sociálnej poisťovni. Príspevky na SDS, ktoré neodvedie zamestnávateľ za svojich zamestnancov, budú hradené zo štátneho rozpočtu prostredníctvom transferu kapitoly MF SR Sociálnej poisťovni.
* **Diferencovaná výška dávky v nezamestnanosti** – výška dávky v nezamestnanosti bude odstupňovaná, najvyššia bude prvé dva mesiace a najnižšia posledné dva mesiace. Dĺžka podporného obdobia ostáva nezmenená, t. j. 6 mesiacov a zároveň ostáva nezmenená výška dávky pre tzv. sezónnych pracovníkov. Ďalšou alternatívou, ktorá sa navrhuje, je diferencované obdobie poberania dávky v nezamestnanosti v závislosti od dosiahnutého obdobia poistenia v nezamestnanosti (ďalej len „podporné obdobie poberania“). Navrhuje sa, aby poistenec so získaným obdobím poistenia v nezamestnanosti menej ako 3 roky mal podporné obdobie 4 mesiace, poistenec od 3 do 4 rokov poistenia 5 mesiacov, od 4 do 5 rokov poistenia 6 mesiacov, od 5 do 6 rokov poistenia 7 mesiacov a s viac ako 6 rokov poistenia 8 mesiacov.

**Kvantifikácia príjmov**

Vplyvom navrhovaných zmien sa predpokladá pokles príjmov Sociálnej poisťovne z dôvodu zmeny spôsobu výpočtov vymeriavacích základov, stanovenia nových sadzieb poistného, zmeny prerozdelenia pomeru poistného pre dôchodkovú oblasť medzi I. a II. pilierom pri skupine povinných osôb (napr. pri SZČO). Kvantifikácia príjmov vychádza z predpokladu, že všetky navrhované opatrenia budú platiť súčasne.

Predpokladá sa, že **v roku 2012 príjmy Sociálnej poisťovne** v bežnom roku (vrátane ostatných príjmov) dosiahnu výšku **6 491 402 tis. Eur.** Z tejto sumy pripadá na:

* sociálne poistenie 6 349 256 tis. Eur,
* úrazové poistenie 135 200 tis. Eur,
* príjmy správneho fondu 6 946 tis. Eur.

Vybraté príspevky na SDS sa v roku 2012 pri vyššie uvedených predpokladoch predikujú vo výške 916 307 tis. Eur,   
z toho: štát 54 959 tis. Eur,

Sociálna poisťovňa 282 tis. Eur.

Kvantifikácia príjmov Sociálnej poisťovne rešpektuje tieto sadzby pre platby poistného:

* Sadzba poistného na sociálne poistenie pre:

a) zamestnanca podľa § 4 ods. 1 je 19 % z vymeriavacieho základu,

b) zamestnanca podľa § 4 ods. 2, povinne dôchodkovo poistenú SZČO a pre fyzickú osobu, ktorá dodatočne dopláca poistné na sociálne poistenie podľa § 142 ods. 3, je 13 % z vymeriavacieho základu,

c) zamestnanca podľa § 4 ods. 3 je 10 % z vymeriavacieho základu,

d) štát je 19 % z vymeriavacieho základu,

e) Sociálnu poisťovňu je 19 % z vymeriavacieho základu.

f) dobrovoľne sociálne poistenú osobu uvedenú:

1) v § 15b ods. 1 je 19 % z vymeriavacieho základu,

2) v § 15b ods. 2 je 10 % z vymeriavacieho základu,

3) v § 15b ods. 3 je 6 % z vymeriavacieho základu,

4) v § 15b ods. 4 je 9 % z vymeriavacieho základu.

Sadzba poistného na sociálne poistenie sa znižuje o 6,7 %, ak ide o osobu, ktorá je sporiteľom a ak štát alebo Sociálna poisťovňa platí poistné za fyzickú osobu, ktorá je sporiteľom.

* Sadzba poistného na úrazové poistenie je 0,6 %,

Ďalej sa pre rok 2012 vychádza z:

* priemernej miery evidovanej nezamestnanosti 11,4 %,
* priemernej mzdy v  hospodárstve vo výške 841 Eur,
* predpokladaného celkového priemerného počtu poistencov z registra Sociálnej poisťovne 1 986 111. Predpokladá sa, že poistné by malo byť odvádzané za
* 1 719 240 zamestnancov na sociálne poistenie,
* 307 621 fyzických osôb v právnom vzťahu na základe dohôd o  prácach vykonávaných mimo pracovného pomeru, tzv. „dohodárov“,
* 1 862 412 poistencov na úrazové poistenie,
* 243 702 SZČO,
* 23 169 DPO,
* 2 205 poberateľov úrazovej renty, za ktorých Sociálna poisťovňa platí poistné z fondu úrazového poistenia (FÚP) do fondu sociálneho poistenia (FSP),
* 189 409 poistencov štátu,
* vymeriavacieho základu, z ktorého sa platí poistné:
* na sociálne poistenie:
* za zamestnancov vo výške 1 032,57 Eur,
* za SZČO vo výške 725,30 Eur,
* za DPO vo výške 625,59 Eur,
* na úrazové poistenie za zamestnancov vo výške 1 053,22 Eur,
* predpokladu, že percento pracovnej neschopnosti pre chorobu a úraz bude na úrovni očakávanej skutočnosti v roku 2011, t. j. 3,5 %,
* predikcie úspešnosti výberu bežného a dlžného poistného a príspevkov na SDS (ďalej len „úspešnosť výberu poistného“) vo výške 99%.

Príjmy z poistného od EAO **v rokoch 2013 a 2014** sú stanovené indexom, ktorý sa odvíja od medziročného rastu priemernej mzdy v hospodárstve SR predikovaného IFP MF SR. Rešpektujú sa všetky relevantné ukazovatele, ktoré boli použité pri rozpočtovaní príjmov v bežnom roku 2012. Úspešnosť výberu poistného sa predpokladá na úrovni 99% a percento pracovnej neschopnosti pre chorobu a úraz bude na úrovni 3,5 %.

**Kvantifikácia výdavkov**

Niektoré opatrenia v novele zákona o sociálnom poistení budú mať vplyv na nárast výdavkov Sociálnej poisťovne, z dôvodu, že dávky sociálneho poistenia závisia od výšky vymeriavacieho základu, z ktorého sa platí poistné.

Výdavky Sociálnej poisťovne vo FSP, vo FÚP a v správnom fonde sa v rokoch 2012 až 2014 predpokladajú takéto:

|  |  |  |  |
| --- | --- | --- | --- |
|  |  |  | v tis. Eur |
| Text | Rok 2012 | Rok 2013 | Rok 2014 |
| FSP, v tom: | 6 339 121 | 6 693 002 | 7 047 372 |
| nemocenské dávky | 456 878 | 500 569 | 549 121 |
| dôchodkové dávky zo starobného poistenia | 4 832 055 | 5 105 144 | 5 353 792 |
| dôchodkové dávky z invalidného poistenia | 884 072 | 934 125 | 995 454 |
| dávky v nezamestnanosti | 166 116 | 153 164 | 149 005 |
| FÚP | 48 531 | 52 160 | 57 660 |
| Správny fond | 115 711 | 116 687 | 80 923 |
| Celkom | 6 503 363 | 6 861 849 | 7 185 955 |

**Nemocenské dávky** sa v **roku 2012** predpokladajú vo výške **456 878 tis. Eur**. Pri prepočte bol zohľadnený vývoj ukazovateľov ovplyvňujúcich výšku výdavkov na nemocenské dávky:

|  |  |  |
| --- | --- | --- |
| Dávka | Priemerná mesačná výška dávky v Eur | Priemerný mesačný počet poberateľov dávky |
| Nemocenské | 211 | 120 500 |
| Ošetrovné | 76 | 14 552 |
| Vyrovnávacia dávka | 63 | 92 |
| Materské | 471 | 24 500 |

**Výdavky na dôchodkové dávky** na rok 2012 sú stanovené   
vo výške **5 716 127 tis. Eur**,  
v tom výdavky zo:

* starobného poistenia 4 832 055 tis. Eur,
* invalidného poistenia 884 072 tis. Eur.

Pri novopriznávaných dôchodkoch sa vychádzalo z predpokladu, že starobných dôchodkov bude priznaných celkom 36 890 s priemernou výškou dôchodku 408,85 Eur, predčasných starobných dôchodkov bude priznaných 16 800 s priemernou výškou dôchodku 387,74 Eur a invalidných dôchodkov bude priznaných 26 000 s priemernou výškou dôchodku 239,90 Eur. Aktuálna dôchodková hodnota sa predpokladá takáto:

v Eur

|  |  |  |  |
| --- | --- | --- | --- |
| Text | Rok 2012 | Rok 2013 | Rok 2014 |
| a | 1 | 2 | 3 |
| Aktuálna dôchodková hodnota | 10,0059 | 10,5715 | 11,2377 |

Výška výdavkov na dôchodkové dávky je vykvantifikovaná najmä na základe

* očakávaných výdavkov v roku 2011 vo výške 5 402 493 tis. Eur,
* predpokladanej valorizácie dôchodkov od 1. 1. 2012 o 3,35 % vo výške 189 994 tis. Eur,
* bežného medziročného nárastu, ktorý súvisí s priznávaním nových dôchodkov v sume 130 922 tis. Eur,
* zníženia výdavkov v zmysle navrhovanej novely zákona o sociálnom poistení s účinnosťou od 1. 1. 2012 (zmena v opätovnom priznávaní vdovských a vdoveckých dôchodkov 7 100 tis. Eur a nový spôsob výpočtu invalidného dôchodku na vybraných poistencov vo veku do 20 rokov 182 tis. Eur) vo výške 7 282 tis. Eur.

**Výdavky na dôchodkové dávky v rokoch 2013 až 2014** sa predpokladajú takéto (v tis. Eur):

|  |  |  |
| --- | --- | --- |
|  |  |  |
| Text | Rok 2013 | Rok 2014 |
| a | 1 | 2 |
| Výdavky na dôchodkové dávky | 6 039 269 | 6 349 246 |
| v tom: |  |  |
| zo starobného poistenia | 5 105 144 | 5 353 792 |
| z invalidného poistenia | 934 125 | 995 454 |

Vo výdavkoch na dôchodkové dávky v rokoch 2013 a 2014 sa premieta posun veku pre odchod do starobného dôchodku žien a aj navrhovaná novela zákona od 1. 1. 2012.

Pre výpočet výdavkov na valorizáciu dôchodkových dávok v rokoch 2013 a 2014 bol použitý index rastu spotrebiteľských cien pre domácnosti dôchodcov. Výdavky na valorizáciu dôchodkových dávok sa v jednotlivých rokoch očakávajú a rozpočtujú takto:

v tis. Eur

|  |  |  |
| --- | --- | --- |
| Text | Rok 2013 | Rok 2014 |
| a | 2 | 3 |
| Zvýšenie od 1.1. o (v %) | 3,8 | 3,6 |
| Výdavky na zvýšenie dôchodkov | 218 751 | 216 231 |

**Výdavky FÚP** v **roku 2012** sa predpokladajú vo výške **48 531 tis. Eur** (v tom výdavky na úrazové dávky 46 206 tis. Eur a úhrada poistného na sociálne poistenie a príspevkov na SDS za poberateľov úrazovej renty 2 325 tis. Eur). Výdavky na valorizáciu úrazových dávok s účinnosťou od 1. januára 2012 boli vypočítané vo výške 824 tis. Eur (valorizácia 3,35 %).

**V rokoch 2013 a 2014** sa **výdavky FÚP rozpočtujú takto**:

v tis. Eur

|  |  |  |
| --- | --- | --- |
| Text | Rok 2013 | Rok 2014 |
| Výdavky na úrazové dávky | 49 577 | 54 846 |
| Úhrada poistného na sociálne poistenie a príspevkov na SDS | 2 583 | 2 814 |
| Výdavky FÚP | 52 160 | 57 660 |

Na účely valorizácie úrazových dávok bol použitý index rastu spotrebiteľských cien:

|  |  |  |
| --- | --- | --- |
| Text | Rok 2013 | Rok 2014 |
| Zvýšenie od 1.1. o (v %) | 3,5 | 3,5 |
| Výdavky na valorizáciu úrazových dávok podľa novely zákona o sociálnom poistení (v tis. Eur) | 960 | 1 080 |

**Výdavky na dávku v nezamestnanosti** sa v **roku** **2012** predpokladajú vo výške **166 116 tis. Eur**, pri priemernom mesačnom počte poberateľov dávky 42 000 a priemernej mesačnej výške dávky v nezamestnanosti na poberateľa 329,60 Eur.

**Výdavky (náklady) správneho fondu**sa v jednotlivých rokoch predpokladajú takto:

rok 2012 115 711 tis. Eur,

rok 2013 116 687 tis. Eur,

rok 2014 80 923 tis. Eur.

Zabezpečenie základných úloh Sociálnej poisťovne z hľadiska rozpočtu znamená krytie nákladov súvisiacich s činnosťou orgánov Sociálnej poisťovne a jej organizačných zložiek pri vykonávaní sociálneho poistenia, výbere, registrácii, postúpení príspevkov na starobné dôchodkové sporenie a ďalších nákladov spojených s výplatou dávok sociálneho poistenia a je obsiahnuté v nasledujúcich prioritných oblastiach:

* + plnenie záväzkov voči zamestnancom v rozsahu Zákonníka práce a schválených kolektívnych zmlúv,
  + úhrady za poukazovanie a doručovanie dávok sociálneho poistenia,
  + prevádzka informačných systémov,
  + úhrady nájmov a ostatných súvisiacich služieb,
  + zabezpečenie prevádzkyschopnosti objektov vrátane nákladov vynaložených na energie.

V rozpočte sú zapracované nasledujúce skutočnosti:

* v oblasti odmeňovania a počtu zamestnancov sa pre rok 2012 predpokladá zníženie počtu zamestnancov oproti očakávanej skutočnosti 2011 a primerané zníženie objemu prostriedkov na mzdy a s tým súvisiace plnenia,
* v základnej prevádzke sa minimalizujú náklady v súvislosti s obnovou a starostlivosťou o majetok,
* úsporné opatrenia sa musia uplatniť vo všetkých oblastiach výkonu,
* navrhované legislatívne zmeny v oblasti sociálneho poistenia si vyžiadajú zmeny informačného systému. Objem výdavkov na jeho úpravu sa predpokladá v sume cca 4 mil. Eur. Predmetné výdavky budú finančne kryté aj zo zostatku minulých rokov z dôvodu, že sa predpokladá nižšia tvorba správneho fondu v bežnom roku ako použitie.

Finančné prostriedky na zmenu informačného systému z titulu pripravovanej novely v sume 4 mil. Eur, sú v návrhu rozpočtu na rok 2012 zapracované čiastočne v bežných výdavkoch a čiastočne v kapitálových výdavkoch. V tejto etape nie je možné presne špecifikovať predpokladané výdavky na jednotlivé rozpočtové položky.

Návrh rozpočtu v základnej štruktúre je spracovaný v nasledujúcej tabuľke:

v tis. Eur

|  |  |  |  |
| --- | --- | --- | --- |
| **Ukazovateľ** | **Rok 2012** | **Rok 2013** | **Rok 2014** |
| a | 1 | 2 | 3 |
| **Bežné výdavky (náklady)** v tom: | **112 307** | **113 153** | **78 319** |
| - mzdy | 52 358 | 50 812 | 36 626 |
| - poistné a príspevok do poisťovní. | 20 242 | 18 793 | 13 546 |
| - tovary a služby | 38 194 | 36 933 | 28 059 |
| - bežné transfery | 1 513 | 6 615 | 88 |
|  |  |  |  |
| **Kapitálové výdavky** v tom: | **3 404** | **3 534** | **2 604** |
| - všeobecné investície | 1 429 | 1 640 | 1 204 |
| - výdavky na informačno-komunikačné technológie | 1 975 | 1 894 | 1 400 |
| **Spolu výdavky (náklady) správneho fondu** | **115 711** | **116 687** | **80 923** |

V návrhu rozpočtu na rok 2012 sa na celkových výdavkoch (nákladoch) správneho fondu najväčšou mierou podieľajú prostriedky na mzdy v objeme 45,2 %. S tým súvisiace plnenia (poistné a príspevok do poisťovní) predstavujú 17,5 %. Ostatné prevádzkové náklady tvoria 34,3 % podiel. Zostávajúcich 3,0 % je určených na kapitálové výdavky.

**Bežné výdavky**

V oblasti ľudských zdrojov rozpočtované finančné prostriedky určujú nasledujúci vývoj:

|  |  |  |  |  |  |
| --- | --- | --- | --- | --- | --- |
| Ukazovateľ | Merná jednotka | Očakávaná skutočnosť 2011 | Rok 2012 | Rok 2013 | Rok 2014 |
| a | | 1 | 2 | 3 | 4 |
| Počet zamestnancov k 31.12. | osoby | 5 226 | 4 920 | 3 420\*) | 3 400\*) |

\*) predpoklad zníženia počtu zamestnancov je zapracovaný v súlade s pripravovaným projektom elektronizácie služieb Sociálnej poisťovne a projektom zjednotenia daní, ciel a odvodov

Kvantifikácia návrhu rozpočtu kategórie tovarov a služieb na jednotlivé roky podľa rozpočtových položiek je uvedená v nasledujúcej tabuľke:

v tis. Eur

|  |  |  |  |
| --- | --- | --- | --- |
| **Ukazovateľ** | **Rok 2012** | **Rok 2013** | **Rok 2014** |
| a | | 1 | 2 | 3 |
| **Tovary a služby** | | **38 194** | **36 933** | **28 059** |
| Cestovné náhrady | | 208 | 208 | 168 |
| Energia, voda a komunikácie | | 14 255 | 14 366 | 13 444 |
| Materiál | | 2 232 | 2 510 | 1 573 |
| Dopravné | | 478 | 558 | 368 |
| Rutinná a štandardná údržba | | 10 927 | 10 127 | 4 796 |
| Nájomné | | 2 562 | 2 321 | 1 915 |
| Služby | | 7 532 | 6 894 | 5 795 |

Návrh rozpočtu na tovary a služby v roku 2012 predstavuje 33,0 % z celkových predpokladaných výdavkov správneho fondu na tento rok.

**Kapitálové výdavky**

Návrh rozpočtu kapitálových výdavkov na rok 2012 s výhľadom do roku 2014 je v nasledujúcej tabuľke:

v tis. Eur

|  |  |  |  |
| --- | --- | --- | --- |
| **Ukazovateľ** | **Rok 2012** | **Rok** | |
| **2013** | **2014** |
| a | 1 | 2 | 3 |
| **Kapitálové výdavky** | **3 404** | **3 534** | **2 604** |
| **Obstarávanie kapitálových aktív** | **3 404** | **3 534** | **2 604** |
| ***Nákup pozemkov a nehmotných aktív*** | ***475*** | ***450*** | ***400*** |
| Pozemkov | - | - | - |
| Softvéru | 475 | 450 | 400 |
| ***Nákup strojov, prístrojov, zariadení, techniky a náradia*** | ***1 600*** | ***1 544*** | ***1 154*** |
| Interiérového vybavenia | - | - | - |
| Výpočtovej techniky | 1 500 | 1 444 | 900 |
| Telekomunikačnej techniky | - | - | 100 |
| Prevádzkových strojov, prístrojov, zariad. techniky a náradia | 100 | 100 | 100 |
| Špeciálnych strojov, prístrojov, zariadení, techniky, náradia | - | - | 54 |
| ***Nákup dopravných prostriedkov všetkých druhov*** | ***-*** | ***-*** | ***-*** |
| ***Prípravná a projektová dokumentácia*** | ***47*** | ***40*** | ***30*** |
| ***Realizácia stavieb a ich technické zhodnotenie*** | ***1 282*** | ***1 500*** | ***1 020*** |

Na zabezpečenie kapitálových výdavkov bolo možné s ohľadom na celkovú výšku výdavkov správneho fondu vyčleniť v návrhu rozpočtu objem finančných prostriedkov v celkovej sume **3 404 tis. Eur.**

Výdavky na informačno–komunikačné technológie sú rozpočtované v objeme **1 975 tis. Eur** na finančné krytie zmluvne zabezpečených kľúčových projektov. Tieto projekty sú zamerané predovšetkým na systémy pre podporu riadenia prevádzky, technickej infraštruktúry a bezpečnosti informačných systémov Sociálnej poisťovne.

Finančné prostriedky na zabezpečenie tzv. **všeobecných investícií** v roku 2012 sú rozpočtované v celkovej sume **1 429 tis. Eur** na nevyhnutné akcie investičného charakteru.

Návrh rozpočtu správneho fondu na rok 2012 a rozpočtový výhľad na roky 2013 a 2014 nezohľadňuje poskytovanie nenávratných finančných príspevkov z Operačného programu informatizácie spoločnosti v celkovej sume 33 164 057,42 Eur na obdobie od 1. 11. 2011 do 31. 5. 2013.

Návrh rozpočtu správneho fondu na rok 2012 a rozpočtový výhľad na roky 2013 a 2014 je uvedený v prílohe č. 4.

**Záver**

Z hľadiska **celkového hospodárenia Sociálnej poisťovne** je možné očakávať **v  rokoch 2012 až 2014** takéto výsledky:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | |  | |  | |  | | v tis. Eur |
| Obdobie | Príjmy v bežnom roku | Výdavky (náklady) | | Bilančný rozdiel v bežnom roku | | Prevod z minulých rokoch | | Bilančný rozdiel celkom | |
| Rok 2012 | 6 491 402 | 6 503 363 | | -11 961 | | 526 380 | | 514 419 | |
| Rok 2013 | 6 872 503 | 6 861 849 | | 10 654 | | 514 419 | | 525 073 | |
| Rok 2014 | 7 194 325 | 7 185 955 | | 8 370 | | 525 073 | | 533 443 | |

V rokoch 2012 až 2014 je v príjmoch Sociálnej poisťovne zapracovaný transfer zo ŠR SR:

|  |  |  |  |
| --- | --- | --- | --- |
|  |  |  | v tis. Eur |
| Ukazovateľ | Rok 2012 | Rok 2013 | Rok 2014 |
| Transfer zo ŠR SR | 2 855 000 | 3 090 000 | 3 196 000 |

x x x


Príjmovú časť rozpočtu Sociálnej poisťovne výrazne ovplyvňuje existencia starobného dôchodkového sporenia. Predpokladá sa, že v roku 2012 by mali byť príspevky na SDS postúpené v celkovej sume 947 881 tis. Eur, z toho za sporiteľov:

* EAO v sume 856 760 tis. Eur,
* štátu 54 684 tis. Eur,
* Sociálnej poisťovne 282 tis. Eur.

Príspevky na SDS, ktoré neodvedie zamestnávateľ za zamestnancov, budú hradené zo štátneho rozpočtu transferom z kapitoly MF SR, by mali byť postúpené v sume 36 155 tis. Eur.

Sociálna poisťovňa predpokladá, že postúpi príspevky na SDS v jednotlivých rokoch takto:

|  |  |  |
| --- | --- | --- |
|  |  | v tis. Eur |
| Text | Rok 2013 | Rok 2014 |
| Postúpené príspevky na SDS | 1 055 707 | 1 184 508 |



NÁVRH

UZNESENIE VLÁDY SLOVENSKEJ REPUBLIKY

**č.**

z

**k návrhu rozpočtu Sociálnej poisťovne na rok 2012 a rozpočtového výhľadu na roky 2013 a 2014**

|  |  |
| --- | --- |
| Číslo materiálu: |  |
| Predkladateľ: | Ing. Ľuboš Lopatka, PhD.  generálny riaditeľ Sociálnej poisťovne |

Vláda

A. schvaľuje

A. 1 návrh rozpočtu Sociálnej poisťovne na rok 2012 a rozpočtový  
 výhľad na roky 2013 a 2014

B. poveruje

generálneho riaditeľa Sociálnej poisťovne

B. 1 predložiť návrh rozpočtu Sociálnej poisťovne na rok 2012 a rozpočtový  
výhľad na roky 2013 a 2014 na schválenie Národnej rade Slovenskej republiky v termíne určenom na predloženie návrhu štátneho rozpočtu

Vykoná: generálny riaditeľ Sociálnej poisťovne

**Predkladacia správa**

Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014 (ďalej len „návrh rozpočtu“), sa predkladá na zasadnutie vlády Slovenskej republiky v súlade s § 122 ods. 4 písm. c) bod 2. zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“).

V súlade s ustanovením § 122 ods. 4 písm. c) bod 2. zákona o sociálnom poistení je súčasťou tohto materiálu stanovisko Dozornej rady Sociálnej poisťovne k návrhu rozpočtu.

Návrh rozpočtu je zostavený v podmienkach zákona o sociálnom poistení a návrhu zákona o úprave príjmu zo závislej činnosti a o zmene a doplnení niektorých zákonov s účinnosťou od 1. januára 2012 (ďalej len „novela zákona o sociálnom poistení“). Zohľadňuje skutočné výsledky hospodárenia Sociálnej poisťovne v roku 2010 a v mesiacoch január až jún 2011 a predpoklad ich vývoja do konca roka 2011, vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky (IFP MF SR) dňa 16. júna 2011. V návrhu rozpočtu je zohľadnená MF SR navrhovaná výška príjmov a výdavkov a dosahy navrhovanej novely zákona o sociálnom poistení.

Vplyvom navrhovaných zmien sa predpokladá:

* pokles príjmov Sociálnej poisťovne z dôvodu zmeny spôsobu výpočtov vymeriavacích základov, stanovenie nových sadzieb poistného, zmeny prerozdelenia pomeru poistného pre dôchodkovú oblasť medzi I. a II. pilierom pri skupine povinných osôb (napr. pri SZČO). Kvantifikácia príjmov vychádza z predpokladu, že všetky navrhované opatrenia budú platiť súčasne.
* že niektoré opatrenia budú mať vplyv na nárast výdavkov Sociálnej poisťovne (úprava materského a diferencovaná výška dávky v nezamestnanosti) z dôvodu, že dávky sociálneho poistenia závisia od výšky vymeriavacieho základu, z ktorého sa platí poistné.
* zmenu informačného systému Sociálnej poisťovne, ktorá predpokladá jednorazové výdavky Sociálnej poisťovne v roku 2012 v sume cca 4 mil. Eur. Tieto výdavky budú finančne kryté v rámci správneho fondu Sociálnej poisťovne aj zo zostatku minulých rokov z dôvodu, že sa predpokladá nižšia tvorba správneho fondu v bežnom roku ako použitie.

Do príjmov Sociálnej poisťovne bol zapracovaný transfer zo štátneho rozpočtu Slovenskej republiky (ŠR SR):

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Obdobie | Očakávaná skutočnosť rok 2011 | Rok 2012 | Rok 2013 | Rok 2014 |
| Transfer zo ŠR SR | 1 510 704 | 2 855 000 | 3 090 000 | 3 196 000 |

Návrh rozpočtu sa bude spresňovať s ohľadom na nové makroekonomické prognózy IFP MF SR, ktoré by mali byť spracované v septembri 2011 a na základe schválenej novely zákona o sociálnom poistení. Aktualizovaný návrh rozpočtu pred jeho odoslaním Národnej rade Slovenskej republiky bude prerokovaný Dozornou radou Sociálnej poisťovne.

V hospodárení Sociálnej poisťovne je možné očakávať v jednotlivých rokoch takéto výsledky:

|  |  |  |  |  |  |
| --- | --- | --- | --- | --- | --- |
|  |  |  |  |  | v tis. Eur |
| Ukazovateľ | Príjmy celkom | Príjmy v bežnom roku | Výdavky (náklady) | Bilančný rozdiel v bežnom roku | Bilančný rozdiel celkom |
| Očakávaná skutočnosť rok 2011 | 6 702 972 | 6 267 305 | 6 176 592 | 90 713 | 526 380 |
| Návrh rozpočtu na rok 2012 | 7 017 782 | 6 491 402 | 6 503 363 | -11 961 | 514 419 |
| Rozpočtový výhľad rok |  |  |  |  |  |
| 2013 | 7 386 922 | 6 872 503 | 6 861 849 | 10 654 | 525 073 |
| 2014 | 7 719 398 | 7 194 325 | 7 185 955 | 8 370 | 533 443 |

Výdavky na valorizáciu:

* dôchodkových dávok – od roku 2013 sú kvantifikované na základe indexu rastu spotrebiteľských cien pre domácnosti dôchodcov:

|  |  |  |  |
| --- | --- | --- | --- |
| Text | Rok 2012 | Rok 2013 | Rok 2014 |
| Zvýšenie od 1.1. o (v %) | 3,35 | 3,8 | 3,6 |
| Výdavky na zvýšenie dôchodkových dávok (v tis. Eur) | 189 994 | 218 751 | 216 231 |

* úrazových dávok – od roku 2013 sú kvantifikované na základe indexu rastu spotrebiteľských cien:

|  |  |  |  |
| --- | --- | --- | --- |
| Text | Rok 2012 | Rok 2013 | Rok 2014 |
| Zvýšenie od 1.1. o (v %) | 3,35 | 3,5 | 3,5 |
| Výdavky na zvýšenie úrazových dávok (v tis. Eur) | 824 | 960 | 1 080 |

Jednotlivé ukazovatele sú detailnejšie zdôvodnené priamo v materiáli.

**Doložka**

**vybraných vplyvov**

**A.1. Názov material:** Návrh rozpočtu Sociálnej poisťovne na rok 2012 a rozpočtový výhľad na roky 2013 a 2014

**Termín začatia a ukončenia PPK:** 29.7.2011-4.8.2011

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

**A.4. Alternatívne riešenia**

Bezpredmetné.

**A.5. Stanovisko gestorov**

Návrh

**Komuniké**

Vláda Slovenskej republiky na svojom zasadnutí dňa...................... prerokovala a schválila návrh rozpočtu Sociálnej poisťovne na rok 2012 a rozpočtový výhľad na roky 2013 a 2014 zostavený v podmienkach zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) účinných k termínu spracovávania materiálu a návrhu zákona o úprave príjmu zo závislej činnosti a o zmene a doplnení niektorých zákonov.

# NÁRODNÁ RADA SLOVENSKEJ REPUBLIKY

# V. volebné obdobie

Číslo: /2011

****

Návrh

# UZNESENIE

# NÁRODNEJ RADY SLOVENSKEJ REPUBLIKY

z 2011

k návrhu rozpočtu Sociálnej poisťovne na rok 2011 (tlač )

# Národná rada Slovenskej republiky

1. **k o n š t a t u j e ,**

že návrh rozpočtu Sociálnej poisťovne na rok 2012

* 1. bol predložený v súlade s § 122 ods. 4 písm. c) bod 2. zákona Národnej rady Slovenskej republiky č. 461/2003 Z. z. o sociálnom poistení v termíne určenom na predloženie návrhu štátneho rozpočtu,
  2. predpokladá k 31. decembru 2012 zostatok v sume

vo fonde sociálneho poistenia 404 322 tis. Eur,

vo fonde úrazového poistenia 87 447 tis. Eur;

v správnom fonde 22 650 tis. Eur.

1. **schvaľuje**

rozpočet Sociálnej poisťovne na rok 2012 s tým, že predpokladané príjmy a výdavky sú rozpočtované takto:

* zdroje celkom 7 017 782 tis. Eur
* výdavky 6 503 363 tis. Eur

v tom:

1. fond sociálneho poistenia 6 339 121 tis. Eur,
2. fond úrazového poistenia 48 531 tis. Eur,
3. správny fond 115 711 tis. Eur,

resp. suma zodpovedajúca tvorbe podľa § 168 ods. 2 zákona

č. 461/2003 Z. z. v aktuálnom znení zvýšená o prípadný

nevyčerpaný zostatok z predchádzajúceho roka.